নিকেলোডিয়ন

নিকেলোডিয়ন (সংক্ষেপে নিক নামে পরিচিত​) হচ্ছে একটি যুক্তরাষ্ট্রভিত্তিক শিশুতোষ টেলিভিশন চ্যানেল যেটির পরীক্ষা করা হ​য় ১৯৭৭ সালের ১ ডিসেম্বরে। তারপরে এটি অবশেষে সম্প্রচার শুরু করে ১৯৭৯ সালের ১ এপ্রিলে, শিশুদের জন্য প্রথম কেবল চ্যানেলের হিসেবে। এটির মালিক হচ্ছে প্যারামাউন্ট গ্লোবাল, এবং এটি নিউ ইয়র্ক সিটিতে অবস্থিত। এটির অনুষ্ঠানসমূহ বেশিরভাগ ২ থেকে ১৭ বছরের দর্শকদেরকে লক্ষ্য করে, কিন্তু এটির কিছু অনুষ্ঠানিক ব্লক বিস্তৃত পরিবার দর্শকদেরকে লক্ষ্য করে।
চ্যানেলটির প্রথম পরীক্ষা করা হ​য় ১৯৭৭ সালে, কলম্বাসভিত্তিক পুরোনো কেবল টেলিভিশন সিস্টেম কিউব এর একটি অংশে। কিউবের সি-৩ চ্যানেলটি ভিভিয়ান হর্নারের তৈরি করা শিক্ষাবিষয়ক অনুষ্ঠান "পিনহুইল" প্রচারিত করতো। কিউবের সাবস্ক্রাইবারের সাথে ভালোভাবে সঞ্চালন করেছিলো, এবং হার্নার উনার অনুষ্ঠানটি জাতীয় টেলিভিশনে একটি পুরো চ্যানেলে বিস্তৃত করতে চেয়েছিলেন। ১৯৭৯ সালের ১ এপ্রিলে সেই চ্যানেল, তখন থেকেই নিকেলোডিয়ন নামে পরিচিত​, সারাদেশে সম্প্রচার শুরু করে, সাথে এটির উদ্বোধনী অনুষ্ঠান ছিলো "পিনহুইল"। ১৯৮৪ সালের আগে চ্যানেলটি বিজ্ঞাপনহীন ছিলো, অতএব এটিতে কোনো বিজ্ঞাপন হতো না। ১৯৮৬ সালে কিউবের মালিক, ওয়ার্নার-অ্যামেক্স স্যাটেলাইট এন্টারটেইনমেন্ট, নিকেলোডিয়ন এবং এটির ভ্রাতৃপ্রতিম চ্যানেলসমূহ এমটিভি এবং ভিএইচ১ ভায়াকমের কাছে বিক্রি করে।
এর ইতিহাস জুড়ে নিকেলোডিয়ন এটির ভ্রাতৃপ্রতিম চ্যানেল এবং বিষয়ক আনুষ্ঠানিক ব্লকের প্রবর্তিত করেছে। ১৯৮৮ সালের ৪ জানুয়ারিতে নিক জুনিয়র উদ্বোধন করে, যা ছিলো একটি প্রাক-প্রাথমিক শিশুদের লক্ষ্য করা সপ্তাহের দিনের সকালের ব্লক। ১৯৯১ সালের ১১ আগস্টে আর একটি ফ্ল্যাগশিপ ব্র্যান্ডের উদ্বোধন করে, নিকটুন্স: বিশেষভাবে নেটওয়ার্কের জন্য মূল অ্যানিমেটেড অনুষ্ঠান। ২০০২ সালে নিকটুন্স ব্র্যান্ডটি তাঁদের নিজস্ব চ্যানেল, নিকটুন্স, এর উদ্বোধন করে। ১৯৯৯ সালে নিকেলোডিয়ন নগিন তৈরি করার জন্য সেসামি ওয়ার্কশপের এর সাথে অংশীদার করেছে। নগিন হচ্ছে একটি শিক্ষাবিষ​য়ক ব্র্যান্ড যেটিতে একটি কেবল চ্যানেল এবং একটি ইন্টারঅ্যাক্টিভ ওয়েবসাইট গঠিত ছিলো। কৈশোর দর্শকদের লক্ষ্য করা দুটি ব্লককে, নিকেলোডিয়নে টিইননিক এবং নগিনে দ্য এন, ২০০৯ সালে স্বতন্ত্র চ্যানেল হিসেবে একত্রীকরণ করা হ​য়।
২০১৮ সালের সেপ্টেম্বর মাস হিসেবে যুক্তরাষ্ট্রে নিকেলোডিয়ন ৮.৭১৬৭ কোটি গৃহের কাছে উপলব্ধ।
চ্যানেলের নাম নিকেলোডিয়নের নামে ৫-সেন্টের প্রেক্ষাগৃহের থেকে নেওয়া হ​য়। এটির ইতিহাস ১৯৭৭ সালের ১ ডিসেম্বরে শুরু হ​য়, যখন ওয়ার্নার কেবল কমিউনিকেশন্স ওহাইওর কলম্বাসে কিউব নামের তাঁদের ২-ওয়ে ইন্টারঅ্যাক্টিভ কেবল সিস্টেমের উদ্বোধন করে। সি-৩ কেবল চ্যানেলটি প্রতিদিন পূর্ব সময়ে সকাল ৭টার থেকে রাত ৯টার পর্যন্ত শুধু "পিনহুইল" প্রচার হতো, তাই রিমোট কন্ট্রোলারে চ্যানেলটি "পিনহুইল" নামে আখ্যাত করা হ​য়। প্রাথমিকভাবে ১৯৭৯ সালের ফেব্রুয়ারি মাসে নিকেলোডিয়ন উদ্বোধন হওয়ার কথা ছিলো, কিন্তু সে ১৯৭৯ সালের ১ এপ্রিলে সম্প্রচার শুরু করে, এবং আরসিএ এর স্যাটকম-১ এর মাধ্যমে ওয়ার্নারের কেবল সিস্টেমে চ্যানেলটি প্রদান করা হ​য়। মূলে বিজ্ঞাপন-মুক্ত ছিলো, ১৯৮৪ সালের জানুয়ারি মাসে চ্যানেলে বিজ্ঞাপন প্রচার হওয়া শুরু হ​য়।
নিকেলোডিয়নে প্রচারিত অনুষ্ঠানমালায় রয়েছে অ্যানিমেটেড অনুষ্ঠান (যেমন "স্পঞ্জবব স্কয়ারপ্যান্টস্‌", "দ্য লাউড হাউস", "দ্য কাসাগ্রান্ডেস্", "মিডালমোস্ট পোস্ট", "দ্য প্যাট্রিক স্টার শো", "ক্যাম্প কোরাল: স্পঞ্জবব’স আন্ডার ইয়ার্স", "দ্য স্মারফস্", এবং "রাগর‍্যাটস"), লাইভ-অ্যাকশন, স্ক্রিপ্টেড অনুষ্ঠান (যেমন "ড্যাঞ্জের ফোর্স", "টাইলার পেরি'স ইয়াং ডিলান", এবং "সাইড হাসল"), এবং টিভির জন্য বানানো চলচ্চিত্র​​, সাথে এটির দিনের বেলার অনুষ্ঠানসূচীতে প্রাক-প্রাথমিক শিশুদের জন্য অনুষ্ঠান প্রচারিত হ​য় (যেমন "বাবল গাপিস", "প প্যাট্রোল", এবং "ব্লু'স ক্লুস অ্যান্ড ইউ!")।
পুনঃপ্রচারিত অনুষ্ঠান ছিলো নিক নিউজ উইথ লিন্ডা এলার্বি এর দ্বি-মাসিক বিশেষ সংস্করণ। নিক নিউজ হচ্ছে একটি শিশুতোষ সাংবাদিক ম্যাগাজিন অনুষ্ঠান যেটি ১৯৯২ সাল থেকে ২০১৫ সাল পর্যন্ত প্রচারিত হতো। ২০২০ সালের জুন মাসে নিকেলোডিয়ন ঘন্টা-দীর্ঘ বিশেষ আয়োজনের জন্য নিক নিউজকে ফিরিয়ে আনার ঘোষণা দেন। ২০২০ সালের ২৯ জুনে প্রচারিত নিক নিউজের প্রথম কিস্তি ছিলো কিডস, রেইস অ্যান্ড ইউনিটি: আ নিক নিউজ স্পেশাল, যেটিতে আর অ্যান্ড বি সঙ্গীতজ্ঞ অ্যালিসিয়া কীস হোস্ট করে।
১৯৯৩ এবং ১৯৯৫ সালের মধ্যে নিকেলোডিয়ন যুক্তরাজ্য, অস্ট্রেলিয়া এবং জার্মানিতে আন্তর্জাতিক চ্যানেলের উদ্বোধন করেছে; পরের সালে ৭০টি দেশে নিকেলোডিয়ন তাঁদের অনুষ্ঠান প্রদান করেছে। ১৯৯০ দশকের মাঝখানে এবং ২০০০ দশকের আগের দিক থেকে নিকেলোডিয়ন একটি ব্র্যান্ড হিসেবে ইউরোপ, এশিয়া, ওশেনিয়াসহ বিভিন্ন দেশে এবং স্থানে ভাষা এবং সংস্কৃতির মধ্যে বিস্তৃত করেছে, এবং এটির নিজস্ব অনুষ্ঠান ইংরেজি এবং স্থানীয় ভাষায় ফ্রি-টু-এয়ার এবং সদস্যতা চ্যানেলে সম্প্রচার করতে অনুমতি দেয়, যেমন জার্মানিতে কি.কা এবং সুপার আরটিএল, আয়ারল্যান্ডে আরটিই টু (ইংরেজি) এবং টিজি৪ (আইরিশ), কানাডায় ওয়াইটিভি এবং ভ্রাক.টিভি (ফরাসি), ফ্রান্সে কানাল জে, গ্রিসে আলফা কিডস, তুরস্কতে সিএনবিসি-এ, এবং অস্ট্রেলিয়ায় ১০ শেক (নিকেলোডিয়নের ভ্রাতৃপ্রতিম)।